Snæfellsbær komst sem kunnugt er í átta liða úrslit Útsvars , spurningakeppni sveitarfélaganna á RÚV , eftir nauman fjögurra stiga sigur á Rangárþingi ytra í spennandi viðureign skömmu fyrir páska . Á föstudaginn er komið að næstu orrustu þar sem Snæfellingar mæta liði Fljótsdalshéraðs , sem vann einnig nauman sigur í 16 liða úrslitum . Því er ljóst að búast má við spennandi viðureign um sæti í undanúrslitum keppninnar . Lið Snæfellsbæjar skipa sem fyrr þeir Sigfús Almarsson , Örvar Marteinsson og Guðmundur Reynir Gunnarsson .